title: Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

text:
               16.4.2014

               EL

               Επίσημη Εφημερίδα της Ευρωπαϊκής Ένωσης

               L 113/21

         ΑΠΌΦΑΣΗ 2014/219/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Απριλίου 2014
   σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως τo άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Μαρτίου 2012, το Συμβούλιο προσυπέγραψε τη Στρατηγική της Ευρωπαϊκής Ένωσης για την ασφάλεια και την ανάπτυξη στην περιοχή του Σαχέλ («Στρατηγική της ΕΕ στο Σαχέλ»), υπογραμμίζοντας ότι η Ένωση έχει εκφράσει το ενδιαφέρον της από παλιά για τη μείωση του επιπέδου ανασφάλειας και τη βελτίωση της ανάπτυξης στην περιοχή του Σαχέλ.

               (2)

               Στις 16 Ιουλίου 2012, με την απόφαση 2012/392/ΚΠΑΑ (1), το Συμβούλιο δρομολόγησε την αποστολή Κοινής Πολιτικής Ασφάλειας και Άμυνας (ΚΠΑΑ) EUCAP Sahel Niger, η οποία συνεισφέρει στην εκπαίδευση και παρέχει συμβουλές στις εσωτερικές δυνάμεις ασφαλείας στον Νίγηρα και ενισχύει τον περιφερειακό συντονισμό με το Μάλι και τη Μαυριτανία στον τομέα της ασφάλειας.

               (3)

               Στις 23 Ιουλίου 2012, το Συμβούλιο δήλωσε ότι ανησυχεί για την επιδείνωση της κατάστασης στο Μάλι και τις αρνητικές επιπτώσεις της στην περιφερειακή και διεθνή ειρήνη και σταθερότητα. Για να συνεχιστεί η εφαρμογή της στρατηγικής της ΕΕ στο Σαχέλ, το Συμβούλιο κάλεσε την Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας ( «ΥΕ») και την Επιτροπή να υποβάλλουν συγκεκριμένες προτάσεις για την ταχεία εφαρμογή του συνόλου των δράσεων σε θέματα διακυβέρνησης, ασφάλειας και ανάπτυξης, καθώς και διευθέτησης συγκρούσεων που προβλέπονται από τη στρατηγική της ΕΕ στο Σαχέλ για το Βόρειο Μάλι.

               (4)

               Στις 18 Φεβρουαρίου 2013, με την απόφαση 2013/87/ΚΠΑΑ (2), το Συμβούλιο δρομολόγησε στρατιωτική αποστολή εκπαίδευσης των ένοπλων δυνάμεων του Μάλι (EUTM Mali), με σκοπό την παροχή συμβουλών και κατάρτισης στις ένοπλες δυνάμεις του Μάλι υπό τον έλεγχο των νομίμων πολιτικών αρχών του Μάλι.

               (5)

               Στις 27 Μαΐου 2013, το Συμβούλιο επανέλαβε ότι είναι πρόθυμο να εξετάσει, ιδίως στο πλαίσιο της ΚΠΑΑ, τις εναλλακτικές δυνατότητες για την παροχή στήριξης επειγόντως στις αρχές του Μάλι στον τομέα της εσωτερικής ασφάλειας και της δικαιοσύνης, καθώς και για την καταπολέμηση της τρομοκρατίας και του οργανωμένου εγκλήματος.

               (6)

               Στις 20 Φεβρουαρίου 2014, η Δημοκρατία του Μάλι απηύθυνε στην Ένωση επιστολή με πρόσκληση για την ανάπτυξη μη στρατιωτικής αποστολής της Ένωσης προς υποστήριξη των δυνάμεων ασφαλείας του Μάλι.

               (7)

               Στις17 Μαρτίου 2014, το Συμβούλιο ενέκρινε γενική ιδέα διαχείρισης κρίσεων σχετικά με ενδεχόμενη δράση ΚΠΑΑ προς υποστήριξη των δυνάμεων εσωτερικής ασφάλειας του Μάλι.

               (8)

               H EUCAP Sahel Mali θα διεξαχθεί στα πλαίσια κατάστασης που ενδέχεται να επιδεινωθεί και να παρεμποδίσει την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση (ΣΕΕ),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   Η Ένωση εγκαθιστά μη στρατιωτική αποστολή στο Μάλι (EUCAP Sahel Mali), προς υποστήριξη των δυνάμεων εσωτερικής ασφάλειας (ΔΕΑ) του Μάλι (Αστυνομία, Χωροφυλακή, Εθνοφρουρά).
   Άρθρο 2
   Στόχοι και καθήκοντα
   1.   Η EUCAP Sahel Mali έχει ως στόχο να δώσει στις αρχές του Μάλι τη δυνατότητα να αποκαταστήσουν και να διατηρήσουν τη συνταγματική και δημοκρατική τάξη, καθώς και να δημιουργηθούν οι προϋποθέσεις για μια βιώσιμη ειρήνη στο Μάλι και για την αποκατάσταση και τη διατήρηση της εξουσίας και της κρατικής νομιμότητας στο σύνολο του εδάφους του Μάλι, με ουσιαστική ανακατανομή της διοίκησής του.
   2.   Προς επίρρωση της δυναμικής της ανόρθωσης της εξουσίας του κράτους στο Μάλι,και σε στενό συντονισμό με τους άλλους διεθνείς φορείς, ιδίως τους Minusma και EUCAP Sahel, το Μάλι συνδράμει και συμβουλεύει τις ΔΕΑ στην υλοποίηση της μεταρύθμισης της ασφάλειας που έχει καθορίσει η νέα κυβέρνηση, με την προοπτική:

               —

               να βελτιώσει την επιχειρησιακή τους αποτελεσματικότητα,

               —

               να επανασυστήσει τις αντίστοιχες ιεραρχικές δομές τους,

               —

               να ενισχύσει τον ρόλο των διοικητικών και δικαστικών αρχών σε θέματα διεύθυνσης και ελέγχου της αποστολής τους, και

               —

               να διευκολύνει την ανάπτυξή τους στο βόρειο μέρος της χώρας.

         3.   Για την επίτευξη του στόχου της, η EUCAP Sahel Mali ενεργεί σύμφωνα με τις στρατηγικές κατευθύνσεις δράσεως, οι οποίες ορίζονται στη γενική ιδέα διαχείρισης κρίσεων που ενέκρινε το Συμβούλιο στις 17 Μαρτίου 2014 και που αναπτύσσονται στα έγγραφα επιχειρησιακού σχεδιασμού που έχει εγκρίνει το Συμβούλιο.
   Άρθρο 3
   Δομή διοίκησης και διάρθρωση
   1.   Η EUCAP Sahel Mali έχει ενοποιημένη δομή διοίκησης για τις επιχειρήσεις διαχείρισης κρίσεων.
   2.   Το γενικό στρατηγείο της EUCAP Sahel Mali ευρίσκεται στο Μπαμάκο.
   Άρθρο 4
   Σχεδιασμός και έναρξη της EUCAP Sahel Mali
   1.   Η αποστολή ξεκίνησε με απόφαση του Συμβουλίου την ημερομηνία που συνέστησε ο διοικητής της μη στρατιωτικής επιχείρησης EUCAP Sahel Mali, μόλις αυτή έφθασε την αρχική της επιχειρησιακή ικανότητα.
   2.   Στα καθήκοντα της ομάδας-προπομπού της EUCAP Sahel Mali εντάσσονται οι προετοιμασίες για την εγκατάσταση της EUCAP Sahel Mali από πλευράς υλικοτεχνικής υποστήριξης και υποδομών, η σύναψη επαφών με τους συνομιλητές στο Μάλι, ιδίως την κυβέρνηση και τις κεντρικές αρχές, για την από κοινού διεξαγωγή αξιολογήσεων των προοπτικών για την υλοποίηση των στόχων της EUCAP Sahel Mali, το ξεκίνημα προσδιορισμού του πλαισίου της συνεργασίας και του συντονισμού με τους διεθνείς εταίρους -ειδικότερα με την MINUSMA- και η παροχή των στοιχείων που απαιτούνται για την προετοιμασία της αρχικής ιδέας διενέργειας των επιχειρήσεων (CONOPS), του σχεδίου επιχειρήσεων (OPLAN) και του δεύτερου δημοσιονομικού δελτίου.
   Άρθρο 5
   Διοικητής της μη στρατιωτικής επιχείρησης
   1.   Ο διευθυντής της μη στρατιωτικής δυνατότητας σχεδιασμού και διεξαγωγής επιχειρήσεων (CCPC/ΕΥΕΔ) της EUCAP Sahel Mali είναι ο διοικητής μη στρατιωτικής επιχείρησης της EUCAP Sahel Mali. Η CCPC τίθεται στη διάθεση του διοικητή μη στρατιωτικής επιχείρησης για τον σχεδιασμό και τη διεξαγωγή της EUCAP Sahel Mali.
   2.   Ο διοικητής της μη στρατιωτικής επιχείρησης, υπό τον πολιτικό έλεγχο και τις στρατηγικές κατευθύνσεις της Επιτροπής Πολιτικής και Ασφάλειας (ΕΠΑ) και υπό τη γενική εξουσία της ΥΕ, ασκεί τη διοίκηση και τον έλεγχο της EUCAP Sahel Mali.
   3.   Ο διοικητής της μη στρατιωτικής επιχείρησης εξασφαλίζει, όσον αφορά τη διενέργεια των επιχειρήσεων, την ορθή και αποτελεσματική εφαρμογή των αποφάσεων του Συμβουλίου, καθώς και των αποφάσεων της ΕΠΑ, δίνοντας, εάν συντρέχει λόγος, εντολές στον αρχηγό αποστολής, καθώς και συμβουλές και παρέχοντάς του τεχνική υποστήριξη.
   4.   Ο διοικητής της μη στρατιωτικής επιχείρησης αναφέρεται στο Συμβούλιο μέσω της ΥΕ.
   5.   Το αποσπασμένο προσωπικό παραμένει στο σύνολό του υπό τις εντολές των εθνικών αρχών του κράτους από το οποίο αποσπάστηκε, σύμφωνα με τους εθνικούς κανόνες, ή υπό τις εντολές του οικείου θεσμικού οργάνου της Ένωσης ή της Ευρωπαϊκής Υπηρεσίας Εξωτερικής Δράσης (ΕΥΕΔ). Οι εν λόγω αρχές μεταβιβάζουν τον επιχειρησιακό έλεγχο του προσωπικού τους στον διοικητή της μη στρατιωτικής επιχείρησης.
   6.   Ο διοικητής της μη στρατιωτικής επιχείρησης έχει ως γενική ευθύνη να εξασφαλίζει ότι το καθήκον επιμέλειας της Ένωσης εκπληρώνεται σωστά.
   Άρθρο 6
   Αρχηγός αποστολής
   1.   Ο αρχηγός αποστολής είναι υπεύθυνος για την EUCAP Sahel Mali και ασκεί τη διοίκηση και τον έλεγχο της στο θέατρο των επιχειρήσεων. Ο αρχηγός αποστολής υπάγεται απ' ευθείας στον διοικητή της μη στρατιωτικής επιχείρησης και ενεργεί σύμφωνα με τις οδηγίες που δόθηκαν από την εν λόγω αρχή.
   2.   Ο αρχηγός αποστολής εκπροσωπεί την EUCAP Sahel Mali στην περιοχή δράσης της. Ο αρχηγός αποστολής μπορεί να αναθέτει διαχειριστικά καθήκοντα σε θέματα προσωπικού και οικονομικής φύσεως στα μέλη της EUCAP Sahel Mali, υπό τη γενική ευθύνη του.
   3.   Ο αρχηγός αποστολής είναι υπεύθυνος για διοικητικά θέματα και για θέματα διοικητικής μέριμνας της αποστολής EUCAP Sahel Mali, μεταξύ άλλων για ό,τι αφορά τα μέσα, τους πόρους και τις πληροφορίες που τίθενται στη διάθεση της EUCAP Sahel Mali.
   4.   Ο αρχηγός αποστολής είναι υπεύθυνος για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικά μέτρα επιβάλλονται από την οικεία εθνική αρχή κατά τους εθνικούς κανόνες, από το θεσμικό όργανο της Ένωσης ή από την ΕΥΕΔ.
   5.   Ο αρχηγός αποστολής μεριμνά για την κατάλληλη προβολή της EUCAP Sahel Mali.
   Άρθρο 7
   Πολιτικός έλεγχος και στρατηγική διεύθυνση
   1.   Η ΕΠΑ ασκεί, υπό την ευθύνη του Συμβουλίου και της ΥΕ, τον πολιτικό έλεγχο και τη στρατηγική καθοδήγηση της EUCAP Sahel Mali. Το Συμβούλιο εξουσιοδοτεί την ΕΠΑ να λαμβάνει προς τούτο τις κατάλληλες αποφάσεις σύμφωνα με το άρθρο 38 τρίτη παράγραφος της ΣΕΕ. Η εξουσιοδότηση αυτή περιλαμβάνει ιδίως την εξουσία να διορίζει, κατόπιν πρότασης της ΥΕ, αρχηγό αποστολής και να αναθεωρεί την CONOPS και το OPLAN. Το Συμβούλιο διατηρεί την εξουσία λήψης αποφάσεων όσον αφορά τους στόχους και τον τερματισμό της EUCAP Sahel Mali.
   2.   Η ΕΠΑ υποβάλλει έκθεση στο Συμβούλιο σε τακτά χρονικά διαστήματα.
   3.   Ο διοικητής μη στρατιωτικών επιχειρήσεων και ο αρχηγός αποστολής υποβάλλουν σε τακτά χρονικά διαστήματα εκθέσεις στην ΕΠΑ για ζητήματα που εμπίπτουν στις αντίστοιχες αρμοδιότητές τους.
   Άρθρο 8
   Προσωπικό
   1.   Η EUCAP Sahel Mali απαρτίζεται πρωτίστως από προσωπικό που αποσπάται από τα κράτη μέλη, τα θεσμικά όργανα της Ένωσης και την ΕΥΕΔ. Κάθε κράτος μέλος, θεσμικό όργανο της Ένωσης και η ΕΥΕΔ επιβαρύνεται με τις δαπάνες του προσωπικού που έχει αποσπάσει, συμπεριλαμβανομένων των ταξιδιωτικών εξόδων προς και από τον τόπο απόσπασης, των μισθών, της ιατροφαρμακευτικής περίθαλψης και των επιδομάτων πέραν των εφαρμοστέων καθημερινών αποζημιώσεων.
   2.   Εμπίπτει στην αρμοδιότητα του κράτους μέλους, του θεσμικού οργάνου της Ένωσης ή της ΕΥΕΔ να αντικρούει τυχόν αξίωση εκ μέρους του μέλους του προσωπικού ή που το αφορά και συνδέεται με την απόσπαση· εμπίπτει επίσης στην αρμοδιότητά του να προβαίνει, ενδεχομένως, σε ενέργειες κατά του αποσπασθέντος.
   3.   Η EUCAP Sahel Mali μπορεί επίσης να προσλαμβάνει διεθνές και τοπικό προσωπικό με σύμβαση εργασίας εάν η εκτέλεση των απαιτούμενων καθηκόντων δεν μπορεί να εξασφαλισθεί από το αποσπασθέν προσωπικό των κρατών μελών. Κατ' εξαίρεση, σε δεόντως αιτιολογημένες περιπτώσεις, εάν δεν υπάρχουν υποψήφιοι με τα απαιτούμενα προσόντα από τα κράτη μέλη, μπορούν να προσλαμβάνονται υπήκοοι των συμμετεχόντων τρίτων κρατών με σύμβαση εργασίας, εφόσον αυτό κρίνεται σκόπιμο.
   4.   Οι όροι εργασίας, τα δικαιώματα και οι υποχρεώσεις για το διεθνές και τοπικό προσωπικό καθορίζονται στις συμβάσεις μεταξύ της EUCAP Sahel Mali και των ενδιαφερομένων μελών του προσωπικού.
   Άρθρο 9
   Καθεστώς της EUCAP Sahel Mali και του προσωπικού της
   Το καθεστώς της EUCAP Sahel Mali και του προσωπικού της, συμπεριλαμβανομένων ενδεχομένως των προνομίων, ασυλιών και των άλλων εγγυήσεων που απαιτούνται για την ολοκλήρωση και την εύρυθμη διεξαγωγή της EUCAP Sahel Mali, αποτελεί αντικείμενο συμφωνίας που συνάπτεται κατ' εφαρμογή του άρθρου 37 της ΣΕΕ και σύμφωνα με τη διαδικασία του άρθρου 218 της Συνθήκης για τη λειτουργία της Ευρωπαϊκής Ένωσης.
   Άρθρο 10
   Συμμετοχή τρίτων κρατών
   1.   Με την επιφύλαξη της αυτονομίας λήψης αποφάσεων της Ένωσης και του ενιαίου θεσμικού πλαισίου της, τρίτα κράτη ενδέχεται να κληθούν να συνεισφέρουν στην EUCAP Sahel Mali, υπό την προϋπόθεση ότι αναλαμβάνουν τα έξοδα αποστολής του προσωπικού που έχουν αποσπάσει, συμπεριλαμβανομένων των μισθών, της ασφαλιστικής κάλυψης κατά παντός κινδύνου, της ημερήσιας αποζημίωσης και των εξόδων ταξιδίου προς και από το Μάλι και ότι συμβάλλουν κατάλληλα στις δαπάνες λειτουργίας της EUCAP Sahel Mali.
   2.   Τα τρίτα κράτη που συνεισφέρουν στην EUCAP Sahel Mali έχουν τα ίδια δικαιώματα και υποχρεώσεις με τα κράτη μέλη όσον αφορά την καθημερινή διαχείριση της EUCAP Sahel Mali.
   3.   Το Συμβούλιο εξουσιοδοτεί την ΕΠΑ να λαμβάνει τις συναφείς αποφάσεις αποδοχής των προτεινόμενων συνεισφορών και να συγκροτήσει επιτροπή συνεισφερόντων.
   4.   Οι ακριβείς λεπτομέρειες για τη συμμετοχή τρίτων κρατών περιλαμβάνονται σε συμφωνίες που συνάπτονται σύμφωνα με το άρθρο 37 της ΣΕΕ. Εάν η Ένωση και ένα τρίτο κράτος συνάψουν ή έχουν συνάψει συμφωνία που θεσπίζει πλαίσιο για τη συμμετοχή του εν λόγω τρίτου κράτους σε επιχειρήσεις διαχείρισης κρίσης της Ένωσης, οι διατάξεις της εν λόγω συμφωνίας εφαρμόζονται στο πλαίσιο της EUCAP Sahel Mali.
   Άρθρο 11
   Ασφάλεια
   1.   Ο διοικητής μη στρατιωτικών επιχειρήσεων διευθύνει τον σχεδιασμό των μέτρων ασφαλείας του αρχηγού αποστολής και εξασφαλίζει την ορθή και αποτελεσματική εφαρμογή από την EUCAP Sahel Mali σύμφωνα με το άρθρο 5.
   2.   Ο αρχηγός αποστολής είναι υπεύθυνος για την ασφάλεια της αποστολής EUCAP Sahel Mali και για τη συμμόρφωση με τις ελάχιστες απαιτήσεις ασφάλειας που ισχύουν για την EUCAP Sahel Mali, σύμφωνα με την πολιτική της Ένωσης για την ασφάλεια του προσωπικού που είναι αποσπασμένο εκτός Ένωσης, στα πλαίσια επιχειρήσεων δυνάμει του Τίτλου V της ΣΕΕ.
   3.   Ο αρχηγός αποστολής επικουρείται από έναν υπεύθυνο ασφαλείας της αποστολής (ΥΑΑ), ο οποίος αναφέρεται στον αρχηγό αποστολής και διατηρεί στενή σχέση σε λειτουργικό επίπεδο με την ΕΥΕΔ.
   4.   Όσον αφορά την ασφάλεια, το προσωπικό της EUCAP Sahel Mali υποβάλλεται σε υποχρεωτική εκπαίδευση προσαρμοσμένη στο επίπεδο κινδύνου, όπως εκτιμάται στη ζώνη ανάπτυξης. Ακολουθεί επίσης τακτική επανεκπαίδευση στο θέατρο των επιχειρήσεων η οποία οργανώνεται από τον υπεύθυνο ασφαλείας της αποστολής.
   5.   Ο αρχηγός αποστολής εξασφαλίζει την προστασία των διαβαθμισμένων πληροφοριών της Ευρωπαϊκής Ένωσης, σύμφωνα με την απόφαση 2013/488/ΕΕ του Συμβουλίου (3).
   Άρθρο 12
   Κέντρο Επιφυλακής
   Το Κέντρο Επιφυλακής ενεργοποιείται για την EUCAP Sahel Mali.
   Άρθρο 13
   Νομικές ρυθμίσεις
   Η EUCAP Sahel Mali έχει την ικανότητα να αγοράζει υπηρεσίες και προμήθειες, να συνάπτει συμβάσεις και να συμφωνεί διοικητικές ρυθμίσεις, να απασχολεί προσωπικό, να διατηρεί τραπεζικούς λογαριασμούς, να αγοράζει και να διαθέτει περιουσιακά στοιχεία και να εξοφλεί τα χρέη της, καθώς και να είναι διάδικος, στον βαθμό που απαιτείται για την εφαρμογή της παρούσας απόφασης.
   Άρθρο 14
   Χρηματοδοτικές ρυθμίσεις
   1.   Το δημοσιονομικό ποσό αναφοράς που αποσκοπεί να καλύψει τις δαπάνες σχετικά με την EUCAP Sahel Mali για τους πρώτους εννέα μήνες μετά την έναρξη ισχύος της παρούσας απόφασης ανέρχεται σε 5 500 000 EUR. Το ποσό δημοσιονομικής αναφοράς για τις μετέπειτα περιόδους καθορίζεται από το Συμβούλιο.
   2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που εφαρμόζονται για τον γενικό προϋπολογισμό της Ένωσης. Επιτρέπεται να υποβάλλουν προσφορά για συμβάσεις υπήκοοι τρίτων κρατών και υπήκοοι του κράτους υποδοχής. Υπό την επιφύλαξη της έγκρισης της Επιτροπής, η αποστολή μπορεί να συνάπτει τεχνικούς διακανονισμούς με τα κράτη μέλη, το κράτος υποδοχής, τα συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμού, υπηρεσιών και εγκαταστάσεων στην EUCAP Sahel Mali.
   3.   Η EUCAP Sahel Mali είναι υπεύθυνη για την εκτέλεση του προϋπολογισμού της. Προς τούτο, η EUCAP Sahel Mali υπογράφει σύμβαση με την Επιτροπή.
   4.   Οι χρηματοδοτικές ρυθμίσεις λαμβάνουν υπόψη τη δομή διοίκησης, όπως προβλέπεται στα άρθρα 3, 5 και 6 και τις επιχειρησιακές απαιτήσεις της EUCAP Sahel Mali, συμπεριλαμβανομένων της συμβατότητας του εξοπλισμού και της διαλειτουργικότητας των ομάδων της.
   5.   Οι δαπάνες είναι επιλέξιμες από την ημερομηνία υπογραφής της συμφωνίας που αναφέρεται στην παράγραφο 3.
   Άρθρο 15
   Μονάδα σχεδίων
   1.   Η EUCAP Sahel Mali διαθέτει μονάδα σχεδιασμού για την εκπόνηση και εκτέλεση σχεδίων. Κατά περίπτωση, η EUCAP Sahel Mali συντονίζει, διευκολύνει και παρέχει συμβουλές όσον αφορά σχέδια που υλοποιούνται από κράτη μέλη και από τρίτα κράτη, υπό την ευθύνη τους, σε τομείς που συνδέονται με την εντολή της EUCAP Sahel Mali και προάγουν τους στόχους της.
   2.   Με την επιφύλαξη της παραγράφου 3, η EUCAP Sahel Mali μπορεί να προσφεύγει στην οικονομική συνδρομή των κρατών μελών ή τρίτων κρατών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της EUCAP Sahel Mali στις ακόλουθες δύο περιπτώσεις:

               —

               το έργο προβλέπεται στο δημοσιονομικό δελτίο της παρούσας απόφασης, ή

               —

               το έργο έχει ενσωματωθεί κατά τη διάρκεια της εντολής μέσω τροποποίησης του παρόντος δημοσιονομικού δελτίου κατόπιν αιτήσεως του αρχηγού αποστολής.

         Η EUCAP Sahel Mali συνάπτει συμφωνία με τα εν λόγω κράτη, η οποία ρυθμίζει, ιδίως, τους ειδικούς όρους σχετικά με την εξέταση κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων του αρχηγού αποστολής κατά τη διαχείριση των κεφαλαίων που τίθενται στη διάθεσή του από τα εν λόγω κράτη.
   Τα κράτη μέλη που παρέχουν την οικονομική συνδρομή δεν μπορούν επ' ουδενί να καθιστούν υπεύθυνους την Ένωση ή την ΥΕ για πράξεις ή παραλείψεις του αρχηγού αποστολής κατά τη χρησιμοποίηση των κεφαλαίων τους.
   3.   Η ΕΠΑ συμφωνεί με την αποδοχή χρηματοδοτικής συνεισφοράς τρίτων κρατών στη μονάδα σχεδίων.
   Άρθρο 16
   Συνοχή της δράσης της Ένωσης και συντονισμός
   1.   Η ΥΕ μεριμνά για τη συνέπεια της εφαρμογής της παρούσας απόφασης προς την εξωτερική δράση της Ένωσης στο σύνολό της καθώς και προς τα αναπτυξιακά προγράμματα της Ένωσης.
   2.   Με την επιφύλαξη της δομής διοίκησης, ο αρχηγός αποστολής ενεργεί σε στενό συντονισμό με την αντιπροσωπεία της Ένωσης στο Μάλι για τη διασφάλιση της συνοχής της δράσης της Ένωσης στο Μάλι. Χωρίς να παρεμβαίνει στη δομή διοίκησης, ο προϊστάμενος της αντιπροσωπείας στο Bamako σε στενή συνεργασία με τον ειδικό εντεταλμένο της Ευρωπαϊκής Ένωσης στο Σαχέλ (ΕΕΕΕ Sahel), δίνει πολιτικές οδηγίες τοπικού επιπέδου στο διοικητή της αποστολής EUCAP Sahel Mali. Ο αρχηγός της αποστολής EUCAP Sahel Mali, ο προϊστάμενος της αντιπροσωπείας στο Bamako και ο ΕΕΕΕ Sahel διεξάγουν διαβουλεύσεις ανάλογα με τις ανάγκες.
   3.   Καθιερώνεται η συνεργασία μεταξύ του αρχηγού της αποστολής EUCAP Sahel Mali, του διοικητή της αποστολής EUTM Mali, του αρχηγού της αποστολής EUCAP Sahel Niger και του αρχηγού της αποστολής EUBAM Libya.
   4.   Επί πλέον, η EUCAP Sahel Mali συντονίζει και εναρμονίζει τις δράσεις της στον τομέα της μεταρρύθμισης της ασφάλειας με την MINUSMA και τους άλλους διεθνείς εταίρους.
   Άρθρο 17
   Δημοσιοποίηση πληροφοριών
   1.   Η ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση, κατά περίπτωση και σύμφωνα με τις ανάγκες της EUCAP Sahel Mali, διαβαθμισμένες πληροφορίες της Ευρωπαϊκής Ένωσης έως το επίπεδο «RESTREINT UE/EU RESTRICTED» που έχουν παραχθεί για τους σκοπούς της EUCAP Sahel Mali, σύμφωνα με την απόφαση 2013/488/ΕΕ.
   2.   Σε περίπτωση συγκεκριμένης και άμεσης επιχειρησιακής ανάγκης, η ΥΕ εξουσιοδοτείται επίσης να γνωστοποιεί στο κράτος υποδοχής διαβαθμισμένες πληροφορίες της Ένωσης μέχρι το επίπεδο «RESTREINT UE/EU RESTRICTED» που έχουν παραχθεί για τους σκοπούς της EUCAP Sahel Mali, σύμφωνα με την απόφαση 2013/488/ΕΕ. Για τον σκοπό αυτόν, θεσπίζονται ρυθμίσεις ανάμεσα στην ΥΕ και τις αρμόδιες αρχές του κράτους υποδοχής.
   3.   H ΥΕ εξουσιοδοτείται να γνωστοποιεί στα τρίτα κράτη που συνδέονται με την παρούσα απόφαση μη διαβαθμισμένα έγγραφα της Ένωσης που αναφέρονται σε εργασίες του Συμβουλίου σχετικά με την EUCAP Sahel Μali και εμπίπτουν στο επαγγελματικό απόρρητο, σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (4).
   4.   Η ΥΕ μπορεί να αναθέτει τις εν λόγω εξουσιοδοτήσεις, καθώς και τη δυνατότητα σύναψης των ρυθμίσεων που αναφέρονται στην παράγραφο 2, σε αξιωματούχους της ΕΥΕΔ, στον διοικητή μη στρατιωτικών επιχειρήσεων ή στον αρχηγό αποστολής, σύμφωνα με το παράρτημα VI, τμήμα VII της απόφασης 2013/488/EΕ.
   Άρθρο 18
   Έναρξη ισχύος και διάρκεια
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται μέχρι το τέλος περιόδου 24 μηνών από την ημερομηνία κατά την οποία δρομολογείται η EUCAP Sahel Mali.

      Λουξεμβούργο, 15 Απριλίου 2014.

            Για το Συμβούλιο

            Η Πρόεδρος

         C. ASHTON

      (1)  Απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (EE L 187, 17.7.2012, σ. 48).

      (2)  Απόφαση 2013/87/ΚΕΠΠΑ του Συμβουλίου, της 18ης Φεβρουαρίου 2013, για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των Ενόπλων Δυνάμεων του Μάλι (EUTM Mali) (EE L 46, 19.2.2013, σ. 27).

      (3)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

      (4)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για την έκδοση του εσωτερικού κανονισμού του Συμβουλίου (ΕΕ L 325 της 11.12.2009, σ. 35).


title: 84/553/ΕΟΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Νοεμβρίου 1984 σχετικά με το διορισμό αναπληρωματικού μέλους της Συμβουλευτικής Επιτροπής για την Εκπαίδευση των Νοσοκόμων

text:
16. 1 . 84                         Επίσημη Εφημερίδα των Ευρωπαϊκών Κοινοτήτων                      Αριθ. L 298/55
                                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                   της 12ης Νοέμβριου 1984
           σχετικά με το διορισμό αναπληρωματικού μέλους της Συμβουλευτικής Επιτροπής για την
                                                 Εκπαίδευση των Νοσοκόμων
                                                           (84/553/EOK)
           ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ .
           Έχοντας υπόψη :
           την απόφαση του Συμβουλίου 77/454/EOK της 27 Ιουνίου 1977 σχετικά με τη σύσταση Συμ
           βουλευτικής Επιτροπής για την Εκπαίδευση των Νοσοκόμων ('), και ιδίως τα άρθρα 3 και 4,
           Εκτιμώντας :
           ότι, με την απόφαση του 82/698/EOK (2), το Συμβούλιο διόρισε την κ. J. Vΐη1ς, αναπληρωματι
           κό μέλος για την περίοδο που λήγει στις 7 Οκτωβρίου 1985 ■
           ότι η κυβέρνηση των Κάτω Χωρών όρισε, στις 15 Οκτωβρίου 1984, την κ. Ε. Kruithof σε αντι
           κατάσταση της κ. J. Vink,
           ΑΠΟΦΑΣΙΖΕΙ :
                                                            Άρθρο μόνο
           Η κ. Ε. Kruithof διορίζεται αναπληρωματικό μέλος της Συμβουλευτικής Επιτροπής για την
           Εκπαίδευση των Νοσοκόμων σε αντικατάσταση της κ. J. Vΐη1ί και για το υπόλοιπο της θητεί
           ας της, δηλαδή έως τις 7 Οκτωβρίου 1985.
           Βρυξέλλες, 12 Νοεμβρίου 1984.
                                                                           Για το Συμβούλιο
                                                                              Ο Πρόεδρος
                                                                               Ρ. ΒΑRRΥ
           (') ΕΕ αριθ. L 176 της 15 . 7. 1977, σ. 11 .
           ( 2 ) ΕΕ αριθ. L 292 της 16. 10 . 1982, σ. 29 .


Avis juridique important

|

32000D0407

2000/407/ΕΚ: Απόφαση της Επιτροπής, της 19ης Ιουνίου 2000, περί της ισόρροπης συμμετοχής των δύο φύλων στις επιτροπές και στις ομάδες εμπειρογνωμόνων που αυτή ιδρύει [κοινοποιηθείσα υπό τον αριθμό Ε(2000) 1600]

Επίσημη Εφημερίδα αριθ. L 154 της 27/06/2000 σ. 0034 - 0035

Απόφαση της Επιτροπήςτης 19ης Ιουνίου 2000περί της ισόρροπης συμμετοχής των δύο φύλων στις επιτροπές και στις ομάδες εμπειρογνωμόνων που αυτή ιδρύει[κοινοποιηθείσα υπό τον αριθμό Ε(2000) 1600](2000/407/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Σύμφωνα με το άρθρο 2 της συνθήκης, η Κοινότητα έχει ως αποστολή να προάγει την ισότητα μεταξύ γυναικών και ανδρών.(2) Σύμφωνα με το άρθρο 3 της συνθήκης, σε όλες της τις δραστηριότητες η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ γυναικών και ανδρών.(3) Παρά τη σύσταση 96/694/ΕΚ του Συμβουλίου, της 2ας Δεκεμβρίου 1996, για την ισόρροπη συμμετοχή γυναικών και ανδρών στη διαδικασία λήψης αποφάσεων(1), οι γυναίκες εξακολουθούν να υποεκπροσωπούνται σε όργανα λήψης αποφάσεων, περιλαμβανομένων αυτών που ιδρύονται από την Επιτροπή(2).(4) Το ψήφισμα του Ευρωπαϊκού Κοινοβουλίου της 11ης Φεβρουαρίου 1994 για τις γυναίκες στη διαδικασία λήψης αποφάσεων καλούσε τα κράτη μέλη της Ευρωπαϊκής Ένωσης να λάβουν ειδικά μέτρα στον εν λόγω τομέα και ότι ακολούθησε ψήφισμα του Συμβουλίου, της 27ης Μαρτίου 1995 για την ισόρροπη συμμετοχή γυναικών και ανδρών στη διαδικασία λήψης αποφάσεων.(5) Η ισότητα μεταξύ γυναικών και ανδρών είναι απαραίτητη για την ανθρώπινη αξιοπρέπεια και τη δημοκρατία και αποτελεί θεμελιώδη αρχή της κοινότητας νομοθεσίας των συνταγμάτων και νομοθεσιών των κρατών μελών και των διεθνών και ευρωπαϊκών συμβάσεων.(6) Η Επιτροπή υιοθέτησε μια πολιτική ένταξης της διαδικασίας του φύλου και ενσωμάτωσης των ίσων ευκαιριών για γυναίκες και άνδρες σε όλες τις κοινωνικές δραστηριότητες και πολιτικές.(7) Στην τέταρτη παγκόσμια διάσκεψη των Ηνωμένων Εθνών για τις γυναίκες (Πεκίνο 1995) η Ευρωπαϊκή Κοινότητα δεσμεύθηκε να προωθήσει τη συμμετοχή των γυναικών στη διαδικασία λήψης αποφάσεων.(8) Το Συμβούλιο της Ευρώπης, στη σύστασή του 1413 του 1999, συνιστά στα κράτη μέλη του την επίτευξη ίσης εκπροσώπησης γυναικών και ανδρών στο δημόσιο και ιδιωτικό βίο.(9) Στη διάσκεψη της Ευρωπαϊκής Ένωσης στο Παρίσι της 17ης Απριλίου 1999 για τις γυναίκες και τους άνδρες στην εξουσία, τα κράτη μέλη κλήθηκαν να προωθήσουν την παρακολούθηση της ισότητας γυναικών και ανδρών σε ό,τι αφορά διορισμούς σε όργανα λήψης αποφάσεων.(10) Αρμόζει να ληφθούν ειδικά μέτρα για την προώθηση της ισόρροπης συμμετοχής γυναικών και ανδρών στη διαδικασία λήψης αποφάσεων με στόχο την επίτευξη της ισότητας ευκαιριών για γυναίκες και άνδρες.(11) Η Επιτροπή έχει ήδη δεσμευθεί για την επίτευξη ποσοστού 40 % γυναικών σε όλες τις επιτροπές και ομάδες στον τομέα της έρευνας(3), στόχος ο οποίος θα επιδιωχθεί σε άλλους τομείς στις ομάδες και επιτροπές εμπειρογνωμόνων που ιδρύονται από την Επιτροπή.(12) Η παρούσα απόφαση δεν θα εφαρμοσθεί σε επιτροπές που εμπίπτουν στο πεδίο εφαρμογής της απόφασης 1999/468/ΕΚ του Συμβουλίου, της 28ης Ιουνίου 1999, σχετικά με τους όρους άσκησης των εκτελεστών αρμοδιοτήτων που ανατίθενται στην Επιτροπή(4),ΑΠΟΦΑΣΙΖΕΙ:Άρθρο 1Η παρούσα απόφαση ισχύει για ομάδες και επιτροπές εμπειρογνωμόνων που ιδρύονται από την Επιτροπή. Καλύπτει τόσο νεοδημιουργηθείσες όσο και υφιστάμενες ομάδες και επιτροπές.Άρθρο 2Η Επιτροπή δεσμεύεται για την επίτευξη ισορροπίας των φύλων σε ομάδες και επιτροπές εμπειρογνωμόνων που ιδρύονται από αυτή. Ο μεσοπρόθεσμος στόχος είναι η επίτευξη ποσοστού συμμετοχής ύψους 40 % τουλάχιστον ανά φύλο σε κάθε ομάδα και επιτροπή εμπειρογνωμόνων.Για υφιστάμενες ομάδες και επιτροπές εμπειρογνωμόνων η Επιτροπή θα επιδιώξει να επανορθώσει την ισορροπία των φύλων σε κάθε αντικατάσταση ενός μέλους, καθώς και κατά τη λήξη της θητείας ενός μέλους ομάδας ή επιτροπής εμπειρογνωμόνων.Άρθρο 3Τρία έτη μετά την έγκριση της παρούσας απόφασης η Επιτροπή θα επανεξετάσει την εφαρμογή της και θα δημοσιεύσει έκθεση που θα περιλαμβάνει στατιστική ανάλυση της ισορροπίας των φύλλων σε ομάδες και επιτροπές εμπειρογνωμόνων. Ανάλογα με τα αποτελέσματα της εξέτασης αυτής η Επιτροπή θα λάβει τότε τα κατάλληλα μέτρα.Βρυξέλλες, 19 Ιουνίου 2000.Για την ΕπιτροπήΆννα ΔιαμαντοπούλουΜέλος της Επιτροπής(1) ΕΕ L 319 της 10.12.1996, σ. 11.(2) COM(2000)120 τελικό.(3) COM(1999)76 τελικό.(4) ΕΕ L 184 της 17.7.1999, σ. 23.


title: Απόφαση αριθ. 930/2007/ΕΚ του Ευρωπαϊκού Κοινοβουλίου και του Συμβουλίου, της 7ης Ιουνίου 2007 , σχετικά με την κινητοποίηση του Ταμείου Αλληλεγγύης σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση

text:
               3.8.2007

               EL

               Επίσημη Εφημερίδα της Ευρωπαϊκής Ένωσης

               L 202/18

      ΑΠΌΦΑΣΗ αριθ. 930/2007/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 7ης Ιουνίου 2007
   σχετικά με την κινητοποίηση του Ταμείου Αλληλεγγύης σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση (1), και ιδιαίτερα το σημείο της 26,
   τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (2),
   την πρόταση της Επιτροπής,
   Εκτιμώντας τα ακόλουθα:

               (1)

               Η Ευρωπαϊκή Ένωση έχει ιδρύσει Ταμείο Αλληλεγγύης της Ευρωπαϊκής Ένωσης (εφεξής «το Ταμείο») με σκοπό να δείξει αλληλεγγύη προς τον πληθυσμό περιοχών που έχουν πληγεί από καταστροφές.

               (2)

               Η διοργανική συμφωνία της 17ης Μαΐου 2006 επιτρέπει την ενεργοποίηση του Ταμείου εντός του ετήσιου ανωτάτου ορίου 1 δισεκατομμυρίου ευρώ.

               (3)

               Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου.

               (4)

               Η Ουγγαρία και η Ελλάδα υπέβαλαν αιτήσεις για κινητοποίηση του Ταμείου λόγω δύο περιπτώσεων καταστροφών που προκλήθηκαν από πλημμύρες.

         ΑΠΟΦΑΣΙΖΟΥΝ:
   Άρθρο 1
   Το Ταμείο Αλληλεγγύης της Ευρωπαϊκής Ένωσης κινητοποιείται στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2007, με σκοπό να παράσχει το ποσό των 24 370 114 ευρώ σε πιστώσεις ανάληψης υποχρεώσεων και πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Ιουνίου 2007.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         G. GLOSER

      (1)  ΕΕ C 139 της 14.6.2006, σ. 1.

      (2)  ΕΕ L 311 της 14.11.2002, σ. 3.


Avis juridique important

|

31999D0851

1999/851/ΕΚ: Απόφαση του Συμβουλίου, της 6ης Δεκεμβρίου 1999, για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Δημοκρατίας της Πολωνίας

Επίσημη Εφημερίδα αριθ. L 335 της 28/12/1999 σ. 0008 - 0014

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Δεκεμβρίου 1999για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Δημοκρατίας της Πολωνίας(1999/851/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση αποτελεί νέο μέσο και το βασικό χαρακτηριστικό της ενισχυμένης προενταξιακής στρατηγικής·(2) ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται σε κάθε εταιρική σχέση για την προσχώρηση, που υποβάλλεται σε κάθε υποψήφια χώρα, καθώς και για τις απαιτούμενες σημαντικές προσαρμογές της·(3) η συνδρομή της Κοινότητας προϋποθέτει την εκπλήρωση ουσιαστικών όρων, ειδικότερα την τήρηση των δεσμεύσεων που περιέχονται στις ευρωπαϊκές συμφωνίες και την πρόοδο όσον αφορά την τήρηση των κριτηρίων της Κοπεγχάγης· στην περίπτωση που δεν πληρούται κάποιος σημαντικός όρος, το Συμβούλιο μπορεί, με ειδική πλειοψηφία μετά από πρόταση της Επιτροπής, να αποφασίζει τη θέσπιση των κατάλληλων μέτρων σχετικά με κάθε προενταξιακή συνδρομή·(4) το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος σχετικά με την υιοθέτηση του κεκτημένου θα εξετάζονται στο πλαίσιο των οργάνων των ευρωπαϊκών συμφωνιών·(5) η περιοδική έκθεση της Επιτροπής για το 1999 περιέχει αντικειμενική ανάλυση σχετικά με την προετοιμασία της Δημοκρατίας της Πολωνίας για την προσχώρηση και καθορίζει ορισμένους τομείς προτεραιότητας όπου απαιτείται περαιτέρω προσπάθεια·(6) προκειμένου να προετοιμαστεί για την προσχώρηση, η Δημοκρατία της Πολωνίας θα πρέπει να αναπροσαρμόσει το εθνικό της πρόγραμμα για την υιοθέτηση του κεκτημένου· στο εν λόγω πρόγραμμα θα πρέπει να καθορίζεται χρονοδιάγραμμα επίτευξης των προτεραιοτήτων και εκπλήρωσης των ενδιαμέσων στόχων που καθορίζονται στην εταιρική σχέση για την προσχώρηση,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98 οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Δημοκρατίας της Πολωνίας καθορίζονται στο συνημμένο παράρτημα, το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση θα εξετάζεται στο πλαίσιο των οργάνων της ευρωπαϊκής συμφωνίας, καθώς και των κατάλληλων οργάνων του Συμβουλίου, στα οποία η Επιτροπή θα υποβάλλει τακτικά σχετικές εκθέσεις.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 6 Δεκεμβρίου 1999.Για το ΣυμβούλιοΟ ΠρόεδροςT. HALONEN(1) ΕΕ L 85 της 20.3.1998, σ. 1.ΠΑΡΑΡΤΗΜΑΠΟΛΩΝΙΑ: ΕΤΑΙΡΙΚΗ ΣΧΕΣΗ ΓΙΑ ΤΗΝ ΠΡΟΣΧΩΡΗΣΗ ΓΙΑ ΤΟ 19991. ΣΤΟΧΟΙΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας όπου απαιτείται περαιτέρω προσπάθεια, οι οποίοι καθορίστηκαν στην περιοδική έκθεση της Επιτροπής για το 1999 σχετικά με την πρόοδο της Πολωνίας για την προσχώρησή της στην Ευρωπαϊκή Ένωση, σχετικά με τα δημοσιονομικά μέσα που είναι διαθέσιμα για να βοηθηθεί η Πολωνία ούτως ώστε να τηρήσει τις προτεραιότητες αυτές και σχετικά με τους όρους που ισχύουν για την παροχή της εν λόγω βοήθειας. Η εταιρική σχέση για την προσχώρηση αποτελεί τη βάση ενός αριθμού μέσων πολιτικής που μπορούν να χρησιμοποιηθούν για να βοηθηθούν οι υποψήφιες χώρες να προετοιμαστούν για την προσχώρηση. Στα εν λόγω μέσα περιλαμβάνονται, μεταξύ άλλων, το αναθεωρημένο εθνικό πρόγραμμα για την υιοθέτηση του κεκτημένου, η κοινή αξιολόγηση των μεσοπρόθεσμων προτεραιοτήτων της οικονομικής πολιτικής, η συνθήκη κατά του οργανωμένου εγκλήματος, καθώς και τα εθνικά αναπτυξιακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή του Ispa και του Sapard πριν από την προσχώρηση. Καθένα από αυτά τα μέσα είναι διαφορετικής φύσης και προπαρασκευάζεται και εφαρμόζεται βάσει ειδικών διαδικασιών. Οι διαδικασίες αυτές δεν αποτελούν αναπόσπαστο τμήμα της εταιρικής σχέσης, αλλά οι προτεραιότητες που περιλαμβάνουν θα είναι συμβατές με αυτήν.2. ΑΡΧΕΣΟι κυριότεροι τομείς προτεραιοτήτων που έχουν επισημανθεί για κάθε υποψήφια χώρα αφορούν την ικανότητά της να ανταποκριθεί στα κριτήρια της Κοπεγχάγης, τα οποία αναφέρουν ότι η ιδιότητα του μέλους προϋποθέτει τα ακόλουθα:- η υποψήφια χώρα να έχει επιτύχει θεσμική σταθερότητα που να εγγυάται τη λειτουργία του δημοκρατικού πολιτεύματος, την έννομη τάξη, τα ανθρώπινα δικαιώματα καθώς και το σεβασμό και την προστασία των μειονοτήτων,- εγκαθίδρυση και ομαλή λειτουργία της ελεύθερης οικονομίας καθώς και η ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στο εσωτερικό της Ένωσης,- ικανότητα ανάληψης των υποχρεώσεων του πλήρους μέλους, συμπεριλαμβανομένης της τήρησης των κριτηρίων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το Ευρωπαϊκό Συμβούλιο τόνισε την ανάγκη οι υποψήφιες χώρες να προσαρμόσουν τις διοικητικές τους δομές προκειμένου να εξασφαλιστεί η αρμονική λειτουργία των κοινοτικών πολιτικών μετά την προσχώρηση και, στη σύνοδο του Λουξεμβούργου, τόνισε ότι η ανάγκη ενσωμάτωσης του κεκτημένου στην εθνική νομοθεσία είναι αναγκαία αλλά όχι από μόνη της επαρκής· απαιτείται και η εφαρμογή του κεκτημένου στην πράξη.3. ΠΡΟΤΕΡΑΙΟΤΗΤΕΣ ΚΑΙ ΕΝΔΙΑΜΕΣΟΙ ΣΤΟΧΟΙΟι περιοδικές εκθέσεις της Επιτροπής καθώς και η εξέτασή τους από το Συμβούλιο έδειξαν την έκταση των προσπαθειών που απομένει να γίνουν σε ορισμένους τομείς ούτως ώστε τα υποψήφια κράτη να προετοιμαστούν για την προσχώρηση. Η κατάσταση αυτή απαιτεί τον καθορισμό ενδιάμεσων σταδίων όσον αφορά τις προτεραιότητες, καθένα από τα οποία πρέπει να συνοδεύεται από συγκεκριμένους στόχους που πρέπει να καθοριστούν σε συνεργασία με τα υποψήφια κράτη και που από την επίτευξή τους θα εξαρτηθεί η έκταση της βοήθειας που θα χορηγηθεί, καθώς και η πρόοδος των ήδη διεξαγόμενων διαπραγματεύσεων με ορισμένες χώρες ή η έναρξη νέων διαπραγματεύσεων με τις υπόλοιπες. Οι προτεραιότητες και οι ενδιάμεσοι στόχοι που περιλαμβάνονται στις αναθεωρημένες εταιρικές σχέσεις για την προσχώρηση χωρίζονται, με τη σειρά τους, σε δύο ομάδες: σε βραχυπρόθεσμες και σε μεσοπρόθεσμες. Οι βραχυπρόθεσμες έχουν επιλεγεί βάσει του ότι, ρεαλιστικά, μπορεί να αναμένεται ότι η Πολωνία θα είναι σε θέση να τις εκπληρώσει ή να επιτελέσει ουσιαστική πρόοδο προς την κατεύθυνση της εκπλήρωσής τους έως τα τέλη του 2000. Οι μεσοπρόθεσμες προτεραιότητες πιστεύεται ότι θα απαιτήσουν περισσότερο από ένα έτος για να τηρηθούν, αν και οι εργασίες για την τήρησή τους θα πρέπει, εφόσον είναι δυνατόν, να αρχίσουν κατά τη διάρκεια του 2000. Η πρόοδος που σημειώθηκε σχετικά με την επίτευξη των προτεραιοτήτων της εταιρικής σχέσης για την προσχώρηση του 1998 αξιολογείται στην περιοδική έκθεση για το 1999. Βάσει της αξιολόγησης αυτής διατυπώθηκαν οι προτεραιότητες στο πλαίσιο της τρέχουσας εταιρικής σχέσης.Η Πολωνία υπέβαλε μια αναθεωρημένη μορφή του εθνικού της προγράμματος για την υιοθέτηση του κεκτημένου (ΕΠΥΚ) στις 31 Μαΐου 1999. Στο πρόγραμμα αυτό καθορίζεται χρονοδιάγραμμα τήρησης των προτεραιοτήτων και εκπλήρωσης των ενδιαμέσων στόχων, βασισμένο στην πρώτη εταιρική σχέση για την προσχώρηση καθώς και οι αναγκαίες διοικητικές δομές και οι αναγκαίοι δημοσιονομικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία προσχώρησης της Πολωνίας. Η Πολωνία οφείλει, εντούτοις, να αντιμετωπίσει όλα τα θέματα που εντοπίζονται στην περιοδική έκθεση. Η Πολωνία πρέπει, ακόμη, να εκπληρώσει όλες τις δεσμεύσεις για προσέγγιση των νομοθεσιών και για εφαρμογή του κεκτημένου που ανέλαβε βάσει της ευρωπαϊκής συμφωνίας, της αναλυτικής εξέτασης και της διαδικασίας των διαπραγματεύσεων. Θα πρέπει, ακόμη, να τονιστεί ότι η ενσωμάτωση του κεκτημένου στην εθνική νομοθεσία δεν είναι καθαυτή επαρκής· είναι, ακόμη, αναγκαίο να διασφαλιστεί ότι αυτό πράγματι εφαρμόζεται βάσει προδιαγραφών ίδιων με εκείνες που ισχύουν στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμοστεί αξιόπιστα και αποτελεσματικά το κεκτημένο.Με βάση την ανάλυση της περιοδικής έκθεσης της Επιτροπής, προσδιορίστηκαν οι ακόλουθες βραχυπρόθεσμες και μεσοπρόθεσμες προτεραιότητες και ενδιάμεσοι στόχοι για την Πολωνία.3.1. Βραχυπρόθεσμες προτεραιότητες (2000)Οικονομικά κριτήρια- διατήρηση της προόδου που σημειώθηκε στον τομέα της μακροοικονομικής και δημοσιονομικής σταθερότητας,- επίτευξη πραγματικής προόδου στην αναδιάρθρωση του χαλυβουργικού τομέα (π.χ. με εφαρμογή μέτρων, ως μέρος ενός συνολικού τομεακού προγράμματος για την αποκατάσταση της βιωσιμότητας, περιλαμβανομένου του ελέγχου κρατικών ενισχύσεων και των κατάλληλων περικοπών του δυναμικού)· συνέχιση της αναδιάρθρωσης του τομέα του άνθρακα,- συνέχιση της ιδιωτικοποίησης των κρατικών επιχειρήσεων,- βελτίωση της λειτουργίας της κτηματαγοράς και επιτάχυνση της ανάπτυξης κτηματολογίου,- βελτίωση των πτωχευτικών διαδικαστών και εκσυγχρονισμός της εφαρμογής τους.Εσωτερική αγορά- θέσπιση μέχρι τον Ιούνιο του 2000 προγράμματος για την κατάργηση των υφισταμένων δασμολογικών και μη δασμολογικών εμποδίων πρόσβασης στην αγορά (που συνδέονται με τις υποχρεώσεις της ευρωπαϊκής συμφωνίας),- δικαιώματα πνευματικής και βιομηχανικής ιδιοκτησίας: υιοθέτηση της νομοθεσίας για τα δικαιώματα δημιουργού και τα συγγενή δικαιώματα και τροπολογίες· αναβάθμιση της επιβολής της πνευματικής και βιομηχανικής ιδιοκτησίας σε διοικητικό και δικαστικό επίπεδο,- ελεύθερη κυκλοφορία εμπορευμάτων: θέσπιση νόμου για εθνικό σύστημα διαπίστωσης της συμμόρφωσης· θέσπιση νομοθεσίας για την εφαρμογή των οδηγιών σχετικά με τη γενική ασφάλεια των προϊόντων και την αστική ευθύνη για τα προϊόντα· τροποποίηση της πράξης του 1993 για την τυποποίηση· έναρξη της μεταφοράς στο εθνικό δίκαιο των οδηγιών για τη νέα προσέγγιση· δημιουργία ανεξάρτητης, διοικητικής υποδομής σύμφωνα με το κεκτημένο· θέσπιση νομοθετικού πλαισίου για τις χημικές ουσίες· συνέχιση της ευθυγράμμισης της παραδοσιακής τεχνικής νομοθεσίας.- ελεύθερη κυκλοφορία κεφαλαίων: τροποποίηση της τομεακής νομοθεσίας που περιορίζει τις άμεσες ξένες επενδύσεις,- ανταγωνισμός: θέσπιση νομοθεσίας για τις κρατικές ενισχύσεις και παροχή κατάλληλων πόρων στην αρχή παρακολούθησης των κρατικών ενισχύσεων· ολοκλήρωση της προετοιμασίας μητρώου κρατικών ενισχύσεων· συνέχιση της εκπόνησης ετησίων εκθέσεων για τις κρατικές ενισχύσεις· θέσπιση και εφαρμογή προγράμματος για την ευθυγράμμιση ειδικών οικονομικών ζωνών,- τηλεπικοινωνίες: θέσπιση και εφαρμογή νόμου για τις τηλεπικοινωνίες· εγκαθίδρυση εθνικής κανονιστικής αρχής μέχρι του Ιούνιο 2000,- οπτικοακουστικός τομέας: ολοκλήρωση της ευθυγράμμισης της νομοθεσίας,- φορολογία: εφαρμογή της νομοθεσίας για τον ΦΠΑ με ιδιαίτερη προσοχή στα συστήματα επιστροφών, τους συντελεστές και τις μειώσεις· ευθυγράμμιση της νομοθεσίας για τους ειδικούς φόρους κατανάλωσης που επιβάλλονται στα οινοπνευματώδη ποτά και της φορολογίας τσιγάρων· διασφάλιση ότι τα νέα φορολογικά μέτρα είναι συμβατά προς τις αρχές του κώδικα δεοντολογίας για τη φορολόγηση των επιχειρήσεων,- τελωνεία: εφαρμογή στρατηγικής εκσυγχρονισμού της τελωνειακής διοίκησης, ακόμη και σε τοπικό επίπεδο· εναρμόνιση της εφαρμογής του τελωνειακού κώδικα,Γεωργία- περαιτέρω επεξεργασία και εφαρμογή σχεδίου αγροτικής ανάπτυξης για βιώσιμο μέλλον της πολωνικής αγροτικής οικονομίας, συμπεριλαμβανομένων μέτρων που αφορούν τον εκσυχγρονισμό των γεωργικών και άλλων σχετικών βιομηχανιών, τη διοίκηση των γεωργικών γαιών, καθώς και τη μίσθωση, συνοδευτικά κοινωνικά μέτρα και ευαισθητοποίηση των πολιτών σχετικά με το μέλλον της γεωργίας στις κοινότητες της υπαίθρου,- αναθεώρηση της πολωνικής πολιτικής για το εμπόριο γεωργικών προϊόντων ενόψει της μείωσης της εξάρτησης από εισαγωγικά εμπόδια και αύξηση της ανταγωνιστικότητας,- συνέχιση της ευθυγράμμισης της νομοθεσίας στον κτηνιατρικό και φυτοϋγειονομικό τομέα και αναβάθμιση των διατάξεων ελέγχου, ιδίως στα μελλοντικά εξωτερικά σύνορα,- έναρξη της ορθολογικής λειτουργίας και της αναβάθμισης των εγκαταστάσεων δοκιμής και διάγνωσης· εκσυγχρονισμός των εγκαταστάσεων επεξεργασίας κρέατος και γαλακτοκομικών προϊόντων, έτσι ώστε να πληρούνται οι προδιαγραφές υγιεινής και δημόσιας υγείας της Ευρωπαϊκής Ένωσης.Μεταφορές- ευθυγράμμιση της νομοθεσίας για τις προδιαγραφές ασφαλούς ναυσιπλοΐας.Αλιεία- επιτάχυνση της προετοιμασίας για τη θέσπιση πολιτικής αλιείας και προγράμματος για την αναδιάρθρωση του αλιευτικού τομέα,- επεξεργασία ολοκληρωμένου αναπτυξιακού προγράμματος για τη δημιουργία κατάλληλων θεσμικών διαρθρώσεων, πόρων και εξοπλισμού σχετικά με την εποπτεία και τους ελέγχους σε κεντρικό και περιφερειακό επίπεδο και κατάρτιση νηολογίου.Απασχόληση και κοινωνικές υποθέσεις- προετοιμασία εθνικής στρατηγικής για την απασχόληση ενόψει της προσεχούς συμμετοχής στην ευρωπαϊκή στρατηγική για την απασχόληση, συμπεριλαμβανομένης μέσω της έναρξης μιας κοινής εξέτασης της απασχόλησης,- στήριξη των προσπαθειών των κοινωνικών εταίρων για την εξασφάλιση των ικανοτήτων ανάπτυξης και εφαρμογής του κεκτημένου στον κοινωνικό τομέα, κυρίως μέσω διμερούς κοινωνικού διαλόγου.Περιβάλλον- σχεδιασμός στρατηγικής νομικής προσέγγισης στον τομέα του περιβάλλοντος, και με προγράμματα προσέγγισης και υλοποίησης ειδικών οδηγιών,- επιτάχυνση της μεταφοράς στο εθνικό δίκαιο και εφαρμογή, ιδίως των οδηγιών-πλαίσιο για τον ατμοσφαιρικό αέρα και τα απόβλητα, του ελέγχου της βιομηχανικής ρύπανσης και των οδηγιών που έχουν σχέση με τη βιομηχανία και τα ύδατα, συμπεριλαμβανομένου του σχεδίου οδηγίας-πλαίσιο για τα ύδατα,- ανάπτυξη σχεδίου για χρηματοδότηση επενδύσεων για την υλοποίηση επενδύσεων με οδηγίες σοβαρών επενδύσεων στους τομείς του ατμοσφαιρικού αέρα, των υδάτων και των αποβλήτων, καθώς και του ελέγχου της βιομηχανικής ρύπανσης, (προγράμματα υλοποίησης ειδικών οδηγιών), με βάση τις εκτιμήσεις του κόστους ευθυγράμμισης και τους πόρους δημόσιας και ιδιωτικής χρηματοδότησης σε ετήσια βάση,- ολοκλήρωση της μεταφοράς στην εθνική νομοθεσία και της επιβολής της οδηγίας για την αξιολόγηση των περιβαλλοντικών επιπτώσεων,- ενίσχυση των υπηρεσιών περιβάλλοντος και των οικείων δυνατοτήτων επιβολής τους, τόσο σε εθνικό όσο και σε περιφερειακό επίπεδο.Δικαιοσύνη και εσωτερικές υποθέσεις- χάραξη και εφαρμογή ολοκληρωμένης εθνικής στρατηγικής διυπηρεσιακής συνεργασίας για τη διαχείριση των συνόρων, με ιδιαίτερη προσοχή στις δημοσιονομικές απαιτήσεις των ανατολικών συνόρων,- ενίσχυση του εθνικού συντονιστικού φορέα για το σύνολο των υπηρεσιών επιβολής του νόμου, σε κεντρικό, περιφερειακό και τοπικό επίπεδο,- αναβάθμιση των θεσμικών ικανοτήτων που αφορούν την καταπολέμηση του οργανωμένου εγκλήματος και του λαθρεμπορίου ναρκωτικών,- εφαρμογή προγράμματος κατά της δωροδοκίας και της απάτης (στο πλαίσιο ειδικότερα τελωνειακών υπηρεσιών, της αστυνομίας και της δικαιοσύνης)· ενίσχυση της ικανότητας αντιμετώπισης της νομιμοποίησης προσόδων από παράνομες δραστηριότητες· κύρωση της σύμβασης του 1990 του Συμβουλίου της Ευρώπης για το ξέπλυμα, την έρευνα, την κατάσχεση και δήμευση προϊόντων του εγκλήματος, της ευρωπαϊκής σύμβασης ποινικού δικαίου περί δωροδοκίας και της σύμβασης του ΟΟΣΑ για τη δωροδοκία.Ενίσχυση του διοικητικού και δικαστικού δυναμικού, συμπεριλαμβανομένης της διαχείρισης και του ελέγχου των κεφαλαίων της Ευρωπαϊκής Ένωσης- Phare(1), Ispa(2) και Sarard(3): περαιτέρω βελτίωση του εθνικού αναπτυξιακού σχεδίου και του σχεδίου αγροτικής ανάπτυξης· θέσπιση του νομοθετικού, διοικητικού και δημοσιονομικού πλαισίου (εγχειρίδιο και οδηγός ελέγχων) για τον προγραμματισμό και τη διαχείριση των Ispa και Sarard, συμπεριλαμβανομένης της καθιέρωσης αξιολογήσεων των περιβαλλοντικών επιπτώσεων, καθώς και κανόνων περί δημοσίων συμβάσεων συμφώνων με την Ευρωπαϊκή Ένωση για τα προγράμματα που συγχρηματοδοτούνται από κοινοτικά ταμεία· δημιουργία λειτουργικού φορέα πληρωμών για το Sarard,- ολοκλήρωση του νομοθετικού πλαισίου για τον εσωτερικό και εξωτερικό δημοσιονομικό έλεγχο· δημιουργία κεντρικού οργανισμού στο πλαίσιο της κυβέρνησης για την εναρμόνιση της λειτουργίας του εσωτερικού ελέγχου· δημιουργία μονάδων εσωτερικού ελέγχου σε κέντρα δαπανών· καθιέρωση "λειτουργικής ανεξαρτησίας" των εθνικών ελεγκτών εσωτερικού ελέγχου τόσο σε κεντρικό όσο και σε αποκεντρωμένο επίπεδο, συμπεριλαμβανομένου του εκ των προτέρων δημοσιονομικού ελέγχου· ενίσχυση του εξωτερικού δημοσιονομικού ελέγχου.3.2. Μεσοπρόθεσμη προοπτικήΟικονομικά κριτήρια- θέσπιση διαδικασίας ετήσιας φορολογικής επιθεώρησης με σκοπό την εκπόνηση εκθέσεων, την παρακολούθηση και τον έλεγχο των δημοσίων οικονομικών, ειδικότερα των φορολογικών θέσεων, σύμφωνα με τις διαδικασίες της Ευρωπαϊκής Ένωσης,- επανεξέταση της εθνικής πολιτικής που αποσκοπεί στη βελτίωση της ανταγωνιστικότητας της πολωνικής οικονομίας, που περιλαμβάνει την ετοιμότητα πρόσβασης στην αγορά, τις ΜΜΕ, την ύπαρξη αποτελεσματικού νομικού και εμπορικού περιβάλλοντος και την αναβάθμιση των ικανοτήτων, ιδίως στις περιοχές της υπαίθρου και των ανατολικών συνόρων,- ολοκλήρωση της αναδιάρθρωσης στους τομείς του άνθρακα και του χάλυβα,- συνέχιση της χρηματοδοτικής μεταρρύθμισης του τομέα κοινωνικών ασφαλίσεων,- εδραίωση της κτηματαγοράς και ολοκλήρωση του κτηματολογίου.Εσωτερική αγορά- δημόσιες συμβάσεις: κατάργηση, μέχρι το τέλος του 2002, της ρήτρας εθνικής προτίμησης για τις δημόσιες συμβάσεις, με την καθιέρωση της πρόσβασης όλων των επιχειρήσεων της Κοινότητας σε διαδικασίες ανάθεσης στην Πολωνία,- ελεύθερη κυκλοφορία εμπορευμάτων: ολοκλήρωση της ευθυγράμμισης, συμπεριλαμβανομένων της διαπίστωσης της συμμόρφωσης και των συστημάτων επιτήρησης της αγοράς· ολοκλήρωση της υιοθέτησης των προτύπων ΕΝ· ολοκλήρωση της μεταφοράς στην εθνική νομοθεσία και της εφαρμογής των οδηγιών νέας προσέγγισης και της τομεακής νομοθεσίας· διασφάλιση διαρθρώσεων εφαρμογής σε όλους τους τομείς,- ελεύθερη κυκλοφορία κεφαλαίων: κατάργηση των εναπομενόντων περιορισμών, το αργότερο μέχρι τα τέλη του 2002, και ενίσχυση των κανονιστικών και εποπτικών οργάνων· προοδευτική ελευθέρωση των βραχυπρόθεσμων κινήσεων των κεφαλαίων.- ελεύθερη κυκλοφορία υπηρεσιών: ανάπτυξη κανονιστικών και εποπτικών οργάνων,- ελεύθερη κυκλοφορία προσώπων: ολοκλήρωση της ευθυγράμμισης σχετικά με την αμοιβαία αναγνώριση διπλωμάτων,- ανταγωνισμός: ενίσχυση των αρχών που είναι επιφορτισμένες με τις κρατικές ενισχύσεις και την αντιμετώπιση των μονοπωλίων και των σχετικών διαδικασιών· βελτίωση της διαφάνειας, της ροής πληροφοριών, του συντονισμού και της κατάρτισης σε όλα τα επίπεδα,- τηλεπικοινωνίες: εδραίωση της εθνικής κανονιστικής αρχής· καθιέρωση συστήματος ελέγχου φάσματος,- φορολογία: ολοκλήρωση της ευθυγράμμισης της φορολογικής νομοθεσίας, συμπεριλαμβανομένου του μεταβατικού καθεστώτος για τον ΦΠΑ· επανεξέταση των υφισταμένων νόμων και διασφάλιση της συμφωνίας προς τον κώδικα δεοντολογίας για τη φορολόγηση των επιχειρήσεων· εφαρμογή εθνικής στρατηγικής για τη βελτίωση της συγκέντρωσης φόρων και εσόδων και ενίσχυση των φορολογικών υπηρεσιών και των διαδικασιών ελέγχου,- προστασία των καταναλωτών: ενίσχυση της επιτήρησης της αγοράς και της επιβολής της,- τελωνεία: ενίσχυση των διοικητικών και λειτουργικών ικανοτήτων, ενίσχυση του ολοκληρωμένου ελέγχου των συνόρων· ανάπτυξη ενιαίου δασμολογίου.Γεωργία- εφαρμογή σχεδίου αγροτικής ανάπτυξης,- ενίσχυση των μηχανισμών διαχείρισης της κοινής γεωργικής πολιτικής και των διοικητικών διαρθρώσεων (παρακολούθηση των γεωργικών αγορών και εφαρμογή μέτρων διαρθρωτικής και αγροτικής ανάπτυξης, δημιουργία φορέων και μηχανισμών ελέγχου),- συνέχιση της αναδιάρθρωσης του τομέα γεωργικών προϊόντων διατροφής· ενίσχυση των υπηρεσιών ελέγχου των τροφίμων,- εφαρμογή του προγράμματος ανάπτυξης σταθμών ελέγχου στα σύνορα για την παροχή φυτοϋγειονομικών και κτηνιατρικών υπηρεσιών· ολοκλήρωση του συστήματος αναγνώρισης ζώων· εφαρμογή συστήματος ποιοτικού ελέγχου (ανάλυση κινδύνων σε σημαντικά σημεία ελέγχου), επεξεργασία ζωικών αποβλήτων, εκσυγχρονισμός των εγκαταστάσεων επεξεργασίας κρέατος και γαλακτοκομικών προϊόντων, προγράμματα ελέγχου των καταλοίπων και των ζωονόσων, ολοκλήρωση των συστημάτων εποπτείας των μελλοντικών εξωτερικών συνόρων· εφαρμογή σχεδίου για εθνικό εργαστήριο με εγκαταστάσεις δοκιμής και διάγνωσης.Αλιεία- περαιτέρω εφαρμογή της αλιευτικής πολιτικής και σχετική ευθυγράμμιση (ειδικότερα, με τη νομοθεσία για την κοινή αγορά αλιείας) και δημοσιονομικές υποχρεώσεις,- ανάπτυξη της ικανότητας εφαρμογής και ενίσχυσης της κοινής αλιευτικής πολιτικής, συμπεριλαμβανομένων των κατάλληλων θεσμικών πόρων και του εξοπλισμού για την επιθεώρηση και τους ελέγχους, σε κεντρικό και περιφερειακό επίπεδο.Ενέργεια- προετοιμασία για την εσωτερική αγορά ενέργειας, ιδίως όσον αφορά τις οδηγίες στον τομέα του ηλεκτρικού ρεύματος και του αερίου (συμπεριλαμβανομένης της προσαρμογής των τιμών της ενέργειας στα επίπεδα κόστους και της δημιουργίας κανονιστικού φορέα),- ευθυγράμμιση των όρων τήρησης αποθεμάτων πετρελαίου και βελτίωση της ενεργειακής επάρκειας.Μεταφορές- ολοκλήρωση της ευθυγράμμισης και ενίσχυση του διοικητικού/εκτελεστικού δυναμικού για τις οδικές μεταφορές (πρόσβαση στην αγορά, οδική ασφάλεια, κανόνες για τα επικίνδυνα εμπορεύματα και τη φορολογία), τις σιδηροδρομικές και θαλάσσιες μεταφορές (συμπεριλαμβανομένων όρων για την καταγραφή και την ταξινόμηση πλοίων), εσωτερικές πλωτές μεταφορές (τεχνικές προδιαγραφές πλοίων) και αεροπορικές μεταφορές (ειδικότερα, διαχείριση της ασφάλειας των πτήσεων και της εναέριας κυκλοφορίας).Απασχόληση και κοινωνικές υποθέσεις- μεταφορά και εφαρμογή της νομοθεσίας της Ευρωπαϊκής Ένωσης στον τομέα της υγιεινής και της ασφάλειας της εργασίας (συμπεριλαμβανομένης της οδηγίας-πλαίσιο), του εργατικού δικαίου, της ίσης μεταχείρισης ανδρών και γυναικών και της δημόσιας υγείας· ενίσχυση των σχετικών διοικητικών διαρθρώσεων και των μηχανισμών που απαιτούνται για τον συντονισμό της κοινωνικής ασφάλισης.Οικονομική και κοινωνική συνοχή- ανάπτυξη εθνικής πολιτικής για την οικονομική και κοινωνική συνοχή και την προετοιμασία για την εφαρμογή αναπτυξιακών περιφερειακών προγραμμάτων, καθώς και πρωτοβουλιών της Κοινότητας διευκρίνιση της οργάνωσης των διοικητικών υπηρεσιών που είναι αρμόδιες για τις διαρθρωτικές πολιτικές· διαμόρφωση αποτελεσματικού διυπουργικού συντονισμού και διευκρίνιση των αρμοδιοτήτων επί θεμάτων περιφερειακής πολιτικής· βελτίωση του δημοσιονομικού συστήματος σύμφωνα με τα πρότυπα των διαρθρωτικών ταμείων, συμπεριλαμβανομένης της εκτίμησης και της αξιολόγησης.Περιβάλλον- συνέχιση της μεταφοράς στην εθνική νομοθεσία και έναρξη της εφαρμογής, ιδίως στον τομέα των χημικών ουσιών, των γενετικά τροποποιημένων οργανισμών, των θορύβων και των εναπομενουσών οδηγιών στον τομέα του ατμοσφαιρικού αέρα και των αποβλήτων,- ενίσχυση της ικανότητας παρακολούθησης με εκσυγχρονισμό του δικτύου παρακολούθησης των υδάτων και περαιτέρω ανάπτυξη της υποδομής παρακολούθησης του ατμοσφαιρικού αέρα,- ένταξη των αρχών της αειφόρου ανάπτυξης στον καθορισμό και την εφαρμογή όλων των άλλων τομεακών πολιτικών.Δικαιοσύνη και εσωτερικές υποθέσεις- περαιτέρω αναβάθμιση των υπηρεσιών επιβολής του νόμου και της δικαιοσύνης (προσωπικό, κατάρτιση και εξοπλισμός), ιδίως όσον αφορά τους ελέγχους στα σύνορα και την παράνομη μετανάστευση, ώστε να επιτραπεί η πλήρης συμμετοχή στο σύστημα πληροφοριών Σένγκεν και συνέχιση της καταπολέμησης του οργανωμένου εγκλήματος, της εμπορίας γυναικών και παιδιών, του λαθρεμπορίου ναρκωτικών και της δωροδοκίας· διασφάλιση καλύτερου συντονισμού μεταξύ των υπηρεσιών επιβολής του νόμου,- συνέχιση της προοδευτικής ευθυγράμμισης της νομοθεσίας και της πρακτικής για τις θεωρήσεις με τα ισχύοντα στην Ευρωπαϊκή Ένωση,- ενίσχυση των μηχανισμών συνεργασίας της αστυνομίας με την Europol για την καταπολέμηση του οργανωμένου εγκλήματος (ιδίως νομιμοποίηση προσόδων από παράνομες δραστηριότητες, ναρκωτικά και εμπορία ανθρώπωn),- ευθυγράμμιση της νομοθεσίας και του διοικητικού δυναμικού για την εφαρμογή του κεκτημένου στους τομείς του ασύλου και της μετανάστευσης, προκειμένου να επιτευχθεί πλήρης αμοιβαία συνεργασία με την Ευρωπαϊκή Ένωση,- εφαρμογή ολοκληρωμένης συνοριακής στρατηγικής.Ενίσχυση του διοικητικού και δικαστικού δυναμικού, συμπεριλαμβανομένης της διαχείρισης των κεφαλαίων της Ευρωπαϊκής Ένωσης- εξέταση της υιοθέτησης μιας επισπευσμένης διαδικασίας για τη νομοθεσία της Ευρωπαϊκής Ένωσης,- ενίσχυση των στατιστικών ικανοτήτων,- ολοκλήρωση του νομοθετικού πλαισίου και της διοικητικής ικανότητας για τη διενέργεια εσωτερικού δημοσιονομικού ελέγχου σε περιφερειακό επίπεδο μέχρι τα τέλη του 2001. Εδραίωση μονάδας καταπολέμησης της απάτης. Ενίσχυση των λειτουργιών δημόσιου δημοσιονομικού ελέγχου μέσω της εξασφάλισης κατάλληλου προσωπικού, κατάρτισης και εξοπλισμού,- βελτίωση της λειτουργίας του δικαστικού συστήματος· κατάρτιση του δικαστικού κλάδου στο κοινοτικό δίκαιο και την εφαρμογή του· ενίσχυση των θεσμών (ιδίως της αστυνομίας, των φρουρών των συνόρων, των υπουργείων και των δικαστηρίων).4. ΠΡΟΓΡΑΜΜΑΤΙΣΜΟΣΟι πιστώσεις του προγράμματος Phare για την περίοδο 1995-1999 ανήλθαν συνολικά σε 1022 εκατομμύρια ευρώ. Βάσει της συμφωνίας που επήλθε κατά το Ευρωπαϊκό Συμβούλιο του Βερολίνου, στις 24 και 25 Μαρτίου 1999, η χρηματοδοτική βοήθεια προς τις υποψήφιες χώρες για την περίοδο 2000-2006 θα περιλαμβάνει ακόμη ενίσχυση για τα προενταξιακά μέτρα σχετικά με τη γεωργία και την αγροτική ανάπτυξη βάσει του προενταξιακού μέσου Sapard [κανονισμός (ΕΚ) αριθ. 1268/1999 του Συμβουλίου (ΕΕ L 161 της 26.6.1999, σ. 87)] και το διαρθρωτικό μέσο ΙSPA [κανονισμός (ΕΚ) αριθ. 1267/1999 του Συμβουλίου (ΕL 161 της 26.6.1999, σ. 73)], το οποίο για την προενταξιακή περίοδο θα δίνει προτεραιότητα σε μέτρα παρόμοια με εκείνα που θεσπίζει το ταμείο συνοχής. Στο πλαίσιο των συγκεκριμένων εθνικών χορηγήσεων, η Πολωνία μπορεί επίσης να χρηματοδοτήσει μέρος της συμμετοχής της σε κοινοτικά προγράμματα, συμπεριλαμβανομένου του πέμπτου προγράμματος πλαισίου για την ανάπτυξη της έρευνας και της τεχνολογίας. Επιπλέον, η Πολωνία θα έχει πρόσβαση στη χρηματοδότηση από πολυκρατικά προγράμματα που έχουν άμεση σχέση με το κεκτημένο. Η συμμετοχή στη χρηματοδότηση κάθε υποψήφιας χώρας απαιτείται συστηματικά για κάθε επενδυτικό σχέδιο. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με διεθνή χρηματοπιστωτικά ιδρύματα και, ιδίως, την Ευρωπαϊκή Τράπεζα Ανοικοδόμησης και Ανάπτυξης και την Παγκόσμια Τράπεζα, προκειμένου να διευκολυνθεί η συγχρηματοδότηση των σχεδίων που σχετίζονται με προενταξιακές προτεραιότητες.5. ΠΡΟΫΠΟΘΕΣΕΙΣΗ κοινοτική βοήθεια για τη χρηματοδότηση σχεδίων μέσω των τριών προενταξιακών μέσων Phare, Ispa και Sapard προϋποθέτει την τήρηση, εκ μέρους της Πολωνίας, των υποχρεώσεων που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και, ιδίως, την πρόοδο όσον αφορά την τήρηση των ειδικών κριτηρίων που καθορίζονται στην παρούσα εταιρική σχέση για την προσχώρηση το 2000. Η μη τήρηση αυτών των γενικών προϋποθέσεων θα μπορούσε να ωθήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.6. ΠΑΡΑΚΟΛΟΥΘΗΣΗΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, η ευρωπαϊκή συμφωνία εξακολουθεί να αποτελεί το πλαίσιο εντός του οποίου μπορεί να εξεταστεί η θέσπιση του κεκτημένου βάσει της ιδίας διαδικασίας και ανεξάρτητα από το αν έχουν αρχίσει ή όχι οι διαπραγματεύσεις. Οι ουσιαστικής σημασίας τομείς της εταιρικής σχέσης για την προσχώρηση συζητούνται στις κατάλληλες υποεπιτροπές. Η επιτροπή σύνδεσης συζητεί τις γενικές εξελίξεις, τις επιτελούμενες προόδους και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων, καθώς και ειδικότερα θέματα που παραπέμπουν σ' αυτήν οι υποεπιτροπές.Η επιτροπή διαχείρισης του Phare μεριμνά ώστε οι χρηματοδοτικές αποφάσεις που λαμβάνονται βάσει των τριών προενταξιακών μέσων, δηλαδή του Phare, του Ispa και του Sapard να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου (ΕΕ L 161 της 26.6.1999, σ. 68)].Η εταιρική σχέση για την προσχώρηση θα υποστεί τις τροποποιήσεις που θα καταστούν αναγκαίες, σύμφωνα με το άρθρο 2 του κανονισμού (ΕΚ) αριθ. 622/98.(1) Ρhare: Πρόγραμμα δράσης για την παροχή βοήθειας στην Πολωνία και την Ουγγαρία.(2) Ispa: Μέσο προενταξιακών διαρθρωτικών πολιτικών·(3) Sapard: Ειδικό ενταξιακό πρόγραμμα για τη γεωργία και την αγροτική ανάπτυξη.


title: 2010/660/ΕΕ: Απόφαση του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010 , για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2009/023 PT/Qimonda από την Πορτογαλία)

text:
               4.11.2010

               EL

               Επίσημη Εφημερίδα της Ευρωπαϊκής Ένωσης

               L 286/16

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 20ής Οκτωβρίου 2010
   για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2009/023 PT/Qimonda από την Πορτογαλία)
   (2010/660/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους ενισχύσει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατομμυρίων ευρώ.

               (4)

               Στις 17 Δεκεμβρίου 2009 η Πορτογαλία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην επιχείρηση Qimonda Portugal S.A., και την συμπλήρωσε με πρόσθετες πληροφορίες έως τις 28 Απριλίου 2010. Η αίτηση πληροί τις προϋποθέσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 2 405 671 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς σχετικά με την αίτηση που υπέβαλε η Πορτογαλία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 2 405 671 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Οκτωβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

31994D0160

ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Μαρτίου 1994 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 072 της 16/03/1994 σ. 0017 - 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Μαρτίου 1994 για το διορισμό μέλους της Οικονομικής και Κοινωνικής Επιτροπής (94/160/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως 195,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,  τη σύμβαση περί ορισμένων κοινών οργάνων των Ευρωπαϊκών Κοινοτήτων, και ιδίως το άρθρο 5,  την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),  Εκτιμώντας ότι έχει κενωθεί μία θέση μέλους της προαναφερόμενης επιτροπής μετά την εκλογή του κ. Σπυρίδωνος Γιατρά ως μέλους του ελληνικού Κοινοβουλίου, η οποία γνωτοποιήθηκε στο Συμβούλιο στις 3 Νοεμβρίου 1993,  Έχοντας υπόψη τις υποψηφιότητες που υπέβαλε η ελληνική κυβέρνηση την 1η Δεκεμβρίου 1993,  Αφού έλαβε τη γνώμη της Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:   Άρθρο μόνο  Ο κ. Χριστόφορος Κορυφίδης διορίζεται μέλος της Οικονομικής και Κοινωνικής Επιτροπής σε αντικατάσταση του κ. Σπυρίδωνα Γιατρά και για το υπόλοιπο της θητείας του, ήτοι έως τις 20 Σεπτεμβρίου 1994.  Βρυξέλλες, 4 Μαρτίου 1994.  Για το Συμβούλιο Ο Πρόεδρος Κ. ΣΗΜΙΤΗΣ  (1) ΕΕ αριθ. L 290 της 23. 10. 1990, σ. 13.


Avis juridique important

|

31990D0043

90/43/Ευρατόμ, ΕΟΚ: Απόφαση του Συμβουλίου της 22ας Ιανουαρίου 1990 για τον διορισμό ενός μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 022 της 27/01/1990 σ. 0077 - 0077

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Ιανουαρίου 1990  για τον διορισμό ενός μέλους της Οικονομικής και Κοινωνικής Επιτροπής  (90/43/Ευρατόμ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,  τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,  την απόφαση του Συμβουλίου της 15ης Σεπτεμβρίου 1986 σχετικά με τον διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1),  επειδή, μετά την παραίτηση του κ. P. A. A. Spijkers, που γνωστοποιήθηκε στο Συμβούλιο την 1η Σεπτεμβρίου 1989, έχει κενωθεί μία θέση μέλους της Επιτροπής αυτής,  έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία των Κάτω Χωρών, στις 26 Σεπτεμβρίου 1989,  αφού έλαβε τη θετική γνώμη της Επιτροπής των Ευρωπαϊκων Κοινοτήτων,  ΑΠΟΦΑΣΙΖΕΙ:  Άρθρο μόνο  Ο κ. K. de KNEGT διορίζεται μέλος της Οικονομικής και Κοινωνικής Επιτροπής, προς αντικατάσταση του κ. P. A. A. Spijkers για το υπόλοιπο της θητείας αυτού, δηλαδή ως τις 20 Σεπτεμβρίου 1990.  Βρυξέλλες, 22 Ιανουαρίου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. C 244 της 30. 9. 1986, σ. 2.